stanford-oval/wikipedia huggingface dataset:
Jewish Review of Books

| --- | --- |
 תדירות:  רבעון
 מו"ל:  קרן תקווה
 עורך ראשי:  אברהם שוחר
 תאריכי הופעה:  2010–הווה (כ־14 שנים)
 שפה:  אנגלית
 מדינה:  ארצות הברית
 ISSN:  2153-1978
 http://www.jewishreviewofbooks.com
 
Jewish Review of Books הוא רבעון העוסק בספרות, תרבות ואקטואליה מנקודת ראות יהודית.
המגזין הושק ב-2010 וחברי המערכת אנשי רוח בעלי שם כמו לאון ויזלטיר, שלמה אבינרי, רות גביזון, מייקל וולצר ורות וייז. העורך הראשי הוא אברהם שוחר.
כתב-העת ממומן בידי קרן תקווה עד ל-2022, כשהעיתון הפך לעצמאי וממון על ידי עמותת Jewish Review of Books, שעיקר מימונה מגיעה מקרן מנדל.
הוא נדפס בכ-30,000 עותקים.
העיתון The Jewish Week טוען כי כתב העת מעוצב "ללא בושה" על פי הדגם של כתב העת The New York Review of Books.
הארווי פיקאר וטארה סייבל (אנ') חברו יחדיו לצייר סדרת קריקטורות עבור שני הגיליונות הראשונים של המגזין.
באתר האינטרנט Zeek נערכה סקירה של מאמרים בכתב העת The Jewish Review of Books וזו מצאה שבאופן עקבי מתפרסמות בו ביקורות מגמתיות נגד ספרים העוסקים ביהדות ליברלית, מתקדמת, פוסט-דתית או חילונית.
הערות שוליים

↑  Sales, Ben (2022-02-11). "Jewish Review of Books goes independent". eJewish Philanthropy. נבדק ב-2022-07-19.
↑  Conservative Money and Jewish Studies: Investigating the Tikvah Fund, ‏6 בספטמבר 2011 (באנגלית).
Ben (שיר)

"Ben" הוא השיר השני מהאלבום השני, Ben, של הזמר והיוצר מייקל ג'קסון. השיר יצא ב-1972, בהוצאת מוטאון ושימש בפסקול הסרט Willard, המספר על ילד בודד המתיידד עם חולדה קטלנית בשם בן.
השיר הגיע למקום ראשון במצעד הבילבורד האמריקאי, זכה בפרס גלובוס הזהב והיה מועמד לפרס אוסקר.
רקע

השיר נכתב במקור לדוני אוסמונד, אך מאחר שהוא היה במסע הופעות באותו הזמן, השיר הוצע לג'קסון.
למרות שג'קסון כבר הפך לאמן הצעיר ביותר שמכניס שיר למקום הראשון עם I Want You Back כחלק מחמישיית הג'קסונים, Ben הפך אותו לזמר הסולו השלישי הצעיר ביותר, בגיל 14, שמוציא סינגל המגיע למקום הראשון.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 1 |  |
|  ארצות הברית | בילבורד הוט 100 | 1 |  |
|  הולנד | מצעד 40 הסינגלים ההולנדיים | 2 |  |
|  הממלכה המאוחדת | מצעד הסינגלים הבריטי | 7 |  |
פרסים ודרוגים

| רשימת פרסים ומועמדויות> שנה | רשימת פרסים ומועמדויות> פרס | רשימת פרסים ומועמדויות> קטגוריה | רשימת פרסים ומועמדויות> תוצאה |
| --- | --- | --- | --- |
|  1972 | גלובוס הזהב | השיר הטוב ביותר — Ben | זכייה    |
|  1972 | אוסקר | השיר המקורי ביותר — Ben | מועמדות     |
גרסאות כיסוי

אמנים רבים הוציאו גרסה מחודשת לשיר, ביניהם בויזון, קריספין גלובר וקוני טבלוט.
Jewish Veg

Jewish Veg (תרגום חופשי: צמחוני יהודי) הוא ארגון שמטרתו לעודד יהודים לאמץ תזונה צמחונית, כביטוי לערכים של צער בעלי חיים, דאגה לבריאות ולסביבה. הארגון נקרא בעבר צמחונים יהודיים של צפון אמריקה (Jewish Vegetarians of North America; JVNA), וממוקם בפיטסבורג, פנסילבניה.
המנהל הנוכחי של "Jewish Veg" הוא ג'פרי כהן, המכהן מאז 2013. תחת הנהגתו של כהן, הארגון הוסיף צוות מקצועי, בנה דירקטוריון והרכיב מועצות רבניות וייעוץ.
אתר האינטרנט של Jewish Veg הוא האתר הנצפה ביותר בנושא יהדות וטבעונות. הוא כולל גרסאות מבוססות מזון מן הצומח למאכלים יהודיים מסורתיים כמו חלה, מרק קניידלך וקוגל. צוות האתר מפרסם עלון אלקטרוני חודשי שניתן להירשם אליו דרך האתר. בשנת 2015 יצר Jewish Veg את קמפיין Veg Pledge כדי לעזור לאנשים לאמץ תזונה על בסיס צמחים. למנויים יש אפשרות להתחבר עם מנטור טבעוני אם הם בוחרים בכך.
Jewish Veg יצר שיתופי פעולה עם ארגונים יהודיים בולטים, כולל חזון והלל אינטרנשיונל, וארגן סיורים בשיתוף עם תגלית. לשכת הדוברים המוערכת שלהם מעבירה מצגות רבות במקומות יהודיים ברחבי הארץ. אחד הדוברים הבולטים שלהם הוא ד"ר אלכס הרשפט, ניצול שואה ומייסד ארגון הזכויות לבעלי חיים (FARM).
Jewish Veg הציג את סיבוב ההופעות הראשון שלו עם הפעילה הטבעונית הישראלית אורי שביט ב-2015 וב-2016. שביט ביקר בעשרה קמפוסים של מכללות ברחבי ארצות הברית כדי לדבר עם סטודנטים יהודים.
ל־Jewish Veg יש כיום מרכזים מקומיים ביוסטון, פילדלפיה ובוושינגטון הבירה. מדובר בקבוצות מתנדבות שכולן נתמכות על ידי הצוות בארגון הלאומי. המרכזים משמשים לחינוך האוכלוסייה היהודית המקומית על טבעונות ומהווים קהילה לטבעונים יהודים.
הארגון נקרא במקור "החברה הצמחונית היהודית באמריקה" (The Jewish Vegetarian Society of America) והוקם בשנת 1975 על ידי ג'ונתן וולף לאחר שנערכה ועידה צמחונית עולמית באוניברסיטת מיין באורונו, מיין. זה היה קשור לצמחונים היהודים באנגליה. וולף הצהיר בשנת 1980: "במובן ממשי צמחונות היא הצורה הגבוהה ביותר של יהדות... ערכים אינטרנסיים ביהדות – חמלה לבעלי חיים, דאגה לרעב עולמי ואקולוגיה – הם דוגמה לצמחונות."
וולף הפך לנשיא הראשון של הארגון. במשך שנים רבות היה הרב עמק נח נשיא. ריצ'רד ה' שוורץ התמנה לנשיא בשנת 2003. כיום הוא נשיא בדימוס ומכהן בדירקטוריון הארגון. ספרו של שוורץ, "יהדות וצמחונות", ראה אור בשנת 1982. הוא טוען כי המנדטים היהודיים להגן על בריאות האדם, להתייחס לבעלי חיים בחמלה, לשמור על הסביבה, לשמור על משאבי הטבע, לעזור לאנשים רעבים, ולרדוף אחר נקודת שלום לצמחונות כתזונה אידיאלית ליהודים כיום.
חובה קדושה: החלת ערכים יהודיים כדי לעזור לרפא את העולם, הוא הסרט התיעודי של Jewish Veg מ־2007 על יהדות, צמחונות וסביבה. ביים אותו ליונל פרידברג. הסרט זכה לביקורות חיוביות רבות. Jewish Veg עשה את כל הסרט זמין לצפייה בחינם דרך YouTube.
בשנת 2017 פרסם Jewish Veg הצהרה של 75 רבנים המעודדים יהודים להתקדם לדיאטה טבעונית. רבנים בולטים שחתמו על ההצהרה כללו את ג'ונתן ויטנברג, דניאל שפרבר, דוד וולפה, נתן לופס קרדוזו, קרי אוליצקי, שמולי ינקלוביץ, אריה כהן, ג'פרי קלוסן, רמי מ' שפירא, דוד רוזן, רייש ווייס, אליס גולדשטיין, שפע גולד ויונסן גרשום.
ראו גם

צמחונות וטבעונות ביהדות
Amazon Web Services

| --- | --- |

 נתונים כלליים
 תקופת הפעילות:  מרץ 2006 – הווה (כ־18 שנים) 
 חברת אם:  אמזון 
 מיקום המטה:  סיאטל 
 ענפי תעשייה:  מחשוב ענן 
 מנכ"ל:  אנדי ג'סי 
  
 aws.amazon.com
 
Amazon Web Services (בראשי תיבות: AWS) היא יחידה עסקית של חברת אמזון האמריקאית, העוסקת באספקת שירותי מחשוב ענן ליחידים, לחברות ולגופים ממשלתיים ונחשבת לבעלת שירותים מתקדמים בתחום. הטכנולוגיה מאפשרת ללקוחות של AWS לשכור מיקום לאחסון ממוחשב, אשר זמין בכל עת באמצעות האינטרנט.
היסטוריה

חברת אמזון, הפעילה בתחום המסחר האלקטרוני מאז שנת 1994, הכריזה ביולי 2002 על מודל למחשוב ענן המבוסס על שירותי רשת הגישה לשירותים היא בפרוטוקול HTTP באמצעות REST ו-SOAP. החיוב על השירותים הוא בהתאם למידת צריכתם.
הפלטפורמה הרשמית של AWS הושקה ביולי 2002, והתבססה בתחילה על מספר מצומצם של כלים ושירותים. עם השנים גדלו השירותים והאפליקציות המוצעות במסגרת האחסון ב-AWS.
בשנת 2004 הציע מהנדס בחברה לנצל את התשתית המשמשת לתפעול פעילות המסחר האלקטרוני שלה לשם יצירת מקור הכנסה נוסף. בהתאם לכך פותח שירות EC2 של החברה.
באפריל 2015 דיווחה חברת אמזון לראשונה על הביצועים הכספיים של AWS. הכנסותיה לשנת 2014 היו 4.6 מיליארד דולר ועם צפי של 6 מיליארד דולר לשנת 2015. שולי הרווח של החברה לשנת 2014 היו כמעט 17%, הרבה מעל שולי הרווח של כלל החברה וכן הרבה מעל ציפיות האנליסטים.
בתחילת הדרך השתמשו ב-AWS בעיקר חברות קטנות באופן יחסי וחברות הזנק, אך בעשור השני של המאה ה-21 גם חברות גדולות מאוד ורשויות מדינה החלו להשתמש בשירותי AWS. לדוגמה, בכנס הטכנולוגי של AWS מאוקטובר 2015 הציגה חברת ג'נרל אלקטריק את השימוש הנרחב שלה ב-AWS והסיבות לכך. מעל ל-50% מיישומי הליבה של חטיבת ה-Oil & Gas עושים שימוש בפלטפורמה של AWS.
שירותים

אמזון מספקת סוגים שונים של שירותים בענן המחשוב שלה. דוגמאות לשירותים בולטים:
ענן מחשוב אלסטי (EC2) – שרותי מחשוב הענן של AWS. מאפשרים להריץ מכונות וירטואליות בגדלים וסוגים שונים (החל ממיקרו-מכונה וירטואלית בעלת שתי יחידות עיבוד, המקבילה למעבדים ו-613 מגה זיכרון ועד High-Memory Quadruple Extra Large בעלת 26 יחידות עיבוד ו-68.4 גיגה זיכרון). המכונות מסוגלות להריץ מערכות הפעלה שונות והתשלום עליהן הוא לפי שעות שימוש. ניתן להריץ מכונות EC2 במספר אזורים גאוגרפיים שונים בכל היבשות ובכל אזור גאוגרפי קיימים מספר Availability Zones, המקבילים לחוות שרתים, על מנת לקבל שרידות גבוהה יותר.
Simple Storage Service‏ (S3) – תשתית אחסון ענן לשמירה ואחזור כל כמות של נתונים, בכל עת, מכל מקום ברשת. שרותי S3 מתאפיינים בשרידות גבוהה, מחיר נמוך ואפשרויות גדילה כמעט בלתי מוגבלות. הנתונים ב-S3 נשמרים ב-Buckets, להם ניתן לשייך הרשאות גישה. הגישה ל-S3 אינה נעשית כמו לדיסק רגיל (ראו EBS) אלא כאובייקטים דרך ה-API או כלי צד שלישי.
אחסון בלוקים אלסטית (EBS) – "דיסקים" וירטואליים (Volume), הניתנים להגדרה בנפרד ממכונות EC2 וירטואליות. דיסקים אלו יכולים להיות משויכים למכונות וירטואליות ולתפקד בדיוק כמו דיסק רגיל. שרותי EBS מתומחרים לפי גודל הדיסק וכמות השימוש בו. בנוסף לשמירת מידע, מציע שירות EBS יכולות גיבוי (מבוסס על S3) ו-Snapshot (יעיל מאוד בזמן עדכוני תוכנה). מכונות EC2 שאינן מבוססות על EBS מוגדרות כמכונות "זמניות" שאינן שומרות מידע לאחר כיבוי (הן למעשה מושמדות). אם רוצים להריץ מכונה שאפשר יהיה להדליק ולכבות (כמו שרת רגיל) ולשמור את השינויים לאחר הכיבוי, המכונה חייבת להיות מבוססת על EBS (מה שמייקר אותה מעט).
SimpleDB – בסיס נתונים פשוט (non-relational), המאפשר לשמור ולקרוא נתונים באמצעים פשוטים, ללא המורכבות של בסיסי נתונים סטנדרטיים. SimpleDB מבוסס על S3 ומתאפיין במהירות רבה, יכולת גדילה, מחיר זול ושרידות גבוהה (נוצרים עותקים מרובים של הנתונים בצורה אוטומטית).
שירות מסדי נתונים יחסיים (RDS) – למעשה מדובר בגרסת הענן של אמזון למגוון מסדי נתונים, ביניהם MySQL, מריה-דיבי, Microsoft SQL Server ועוד, מה שהופך את שימוש ב-RDS עם אפליקציות קיימות שנכתבו עבור מסדים אלו לפשוט. השירות כולל גיבוי של הנתונים, Snapshots, יצירת רפליקציות בצורה מאוד פשוטה ועוד. RDS מבוסס על תשתית ה-EC2 ומתומחר בצורה דומה מאוד ל-EC2 ומאפשר לבחור את עוצמת המכונה שתריץ את השירות (בהתאם לעומס ולביצועים הדרושים), החל ממכונה קטנה של פחות מ-2 ג'גה-בית זיכרון ועד 68 ג'גה-בית זיכרון.
שירותי מסד נתונים NoSQL-יים - ניתן למנות ביניהם את שירות DocumentDB, שהוא שירות מסד נתונים מבוסס מסמכים דומה ל-MongoDB (ותואם לו); שירות ElastiCache, מסד נתונים מנוהל מבוסס זיכרון מטמון; ו-DynamoDB מבוסס מפתח-ערך.
איזון עומסים אלסטי (ELB) – רכיב רשת המנתב בקשות רשת למספר שרתי EC2 בהתאם לעומס על השרתים. כמו כל שאר השירותים, מדובר בתשלום על פי שימוש (נפח תנועה ומשך פעילות) ויכולת הגדרה פשוטה. ה-API של אמזון שימושי במקרה של ELB ומאפשר הוספת שרתים ל-Cluster בצורה אוטומטית.
סביבת פיתוח משולבת (Cloud9) – עורך קוד וסביבת פיתוח הדומה לויז'ואל סטודיו קוד ופועלת ישירות מדפדפן האינטרנט, לצורך הקמה, בנייה ותחזוקה של אתרי אינטרנט ויישומי רשת המאוכסנים בענן.
תקלות בולטות

ב-20 באפריל 2011 קרסו אחדים משירותי החברה.
ב-29 ביוני 2012 הושבתו אחדים משירותי החברה עקב סופה עזה שפקדה את אזור צפון וירג'יניה, שבו נמצא מרכז המחשבים הגדול ביותר של החברה.
ב-22 באוקטובר 2012 אירעה תקלה שהשביתה את פעילותם של אתרי אינטרנט בולטים אחדים הנשענים על שירותי החברה.
ב-28 בפברואר 2017 בעקבות תקלה בשירות ה-S3 בחוות השרתים בצפון וירג'יניה, שירותים רבים של AWS המבוססים על S3 ואתרים רבים נפגעו למשך 5 שעות. על אף התקלה, הנתונים לא נפגמו.
בישראל

AWS היא אחת משתי הזוכות בפרויקט נימבוס של ממשלת ישראל, ובעקבות זאת חנכה בישראל, באוגוסט 2023, שלוש חוות שרתים מקומיות המשמשות לתשתית מחשוב ענן  (עד למועד זה שירותי AWS בישראל ניתנו דרך שרתים בחו"ל).
הערות שוליים

↑  Amazon opens up about AWS revenues, CIO Magazine
↑  The AWS Machine Turns Your Former Datacenter Into Its Money, The Next Platform Magazine
↑  Summary of the Amazon EC2 and Amazon RDS Service Disruption in the US East Region, Amazon Web Services
↑  Summary of the AWS Service Event in the US East Region, Amazon Web Services
↑  Summary of the October 22, 2012 AWS Service Event in the US-East Region, Amazon Web Services
↑  Amazon Just Broke the Internet, gizmodo.com
↑  מיטל וייזברג, ‏שנתיים לאחר הזכייה שלה במכרז נימבוס: אמזון משיקה חוות שרתים מקומית, באתר גלובס, 1 באוגוסט 2023;
יוסי הטוני, ‏AWS השיקה את אזור הענן שלה בישראל, באתר "אנשים ומחשבים", 1 באוגוסט 2023
| מחשוב ענן |
| --- | --- | --- |
| טכנולוגיות | מסד נתונים בענן • אחסון ענן • מרכז נתונים • מערכת קבצים מבוזרת לענן • וירטואליזציה של חומרה • אינטרנט • תקשורת נתונים • אבטחת מחשוב ענן • Web API • ענן וירטואלי פרטי |  |
| תשתיות | Amazon Web Services‏ • Microsoft Azure‏ • DigitalOcean‏ • Google Cloud Platform‏ • OpenStack‏ • oVirt‏ • Alibaba Cloud‏ • IBM Cloud‏ • Oracle Cloud‏ • Rackspace Cloud‏ • Linode |  |
| --- | --- |
בקרת זהויות :  LCCN: no2015140713  NKC: ntk20181008751  VIAF: 105144782990090843216   WorldCat (עם VIAF): 105144782990090843216
1194

שנת 1194 היא השנה ה-94 במאה ה-12. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נולדו

16 ביולי – קלרה מאסיזי, קדושה איטלקית (נפטרה ב-1253)
26 בדצמבר – פרידריך השני, קיסר האימפריה הרומית הקדושה (נפטר ב-1250)
הרמב"ן. (נפטר ב-1270)
נפטרו

20 בפברואר – טנקרד, מלך סיציליה (נולד ב-1138)
18 ביולי – גי דה ליזיניאן, מלך ירושלים (נולד ב-1150)
ראו גם

ילידי 1194‎
נפטרים ב-1194‎
Jielong

משגרי Jielong ("דרקון זריז", ידוע גם כ-Smart Dragon, SD) פותחו ברפובליקה העממית של סין וייצורם נמשך. עד היום על ידי האקדמיה לטכנולוגיית משגרים פותחו 2 גרסאות.
דגם Jielong-1 מיועד להעברת מטען במשקל כ-300 ק"ג למסלול מסונכרן-שמש. זה משגר בעל 4 שלבים שמנצל דלק מוצק. הוא פותח על בסיס טכנולוגיה שכבר נוצלה בטיל בליסטי סיני. ניתן להכין משגר לשיגור תוך 24 שעות. השיגור הראשון בוצע ממרכז שיגור הלוויינים ג'יוצ'ואן בשנת 2019. השיגור בוצע ממתקן נייד. למסלול המתוכנן הועברו 3 לוויינים.
דגם Jielong-3 מיועד להעברת מטען במשקל כ-1500 ק"ג למסלול מסונכרן-שמש. זה משגר בעל 4 שלבים שמנצל דלק מוצק. הוא פותח על בסיס טכנולוגיה שכבר נוצלה בטיל בליסטי סיני ומותאם לשיגורים מאסדה ימית. השיגור הראשון בוצע מאסדה בים הצהוב בדצמבר 2022. למסלול המתוכנן הועברו 14 לוויינים.
הערות שוליים

↑  שיגור מוצל של Jielong-1
↑  שיגור מוצל של Jielong-3
| משגרי לוויינים וחלליות |
| --- | --- | --- |
| בשימוש | ארצות הברית אטלס 5 • טאורוס • מינוטואר • אלקטרון • אנטארס • פאלקון 9 • פאלקון כבד • פגאסוס • SLS‏  • וולקן קנטאור • פיירפליי אלפה •   רוסיה סויוז 2 • אנגרה • פרוטון (פרוטון M) •   הרפובליקה העממית של סין צ'אנגג'נג (2C‏ • 2D‏ • 2F‏ • 3A‏ • 3B‏ • 3C‏ • 4B‏  • 4C‏ • 5 • 6 • 7 • 8 • 11) • קואיג'ואו • קינטיקה 1 • קרס 1 • Zhuque • Jielong ‏• גרביטי • היפרבולה • הודו GSLV‏ • PSLV‏ •  SSLV • LVM-3‏ •  יפן H-II‏ (H-IIA)‏ • H-3‏ • אפסילון •   איראן סימורג • Qaem •  האיחוד האירופי וגה צרפת אריאן 6 קוריאה הדרומית נורי קוריאה הצפונית אונחה ישראל שביט |  |
| יצאו משימוש | ארצות הברית אטלס (1 • 2 • 3 • אג'ינה • אייבל • קנטאור • A‏ • B‏ • C‏ • D‏ • E/F‏ • G‏ • H‏ • LV-3B‏ • SLV-3) •  אתנה • ג'ונו 2 • דלתא (0100 • 2 • 3 • 4 • 1000 • 2000 • 3000 • 4000 • 5000 • A‏ • B‏ • C‏ • D‏ • E‏ • G‏ • J‏ • L‏ • M‏ • N)‏ • ואנגארד • טיטן (טיטן 2 23G‏ • טיטן 2 GLV‏ • 3A‏ • 3B‏ • 3C‏ • 3D‏ • 3E‏ • טיטן 3 מסחרי • 4‏ • 34D) • ליטל ג'ו • סטורן (1 • 5 • IB‏ • INT-21) • פאלקון 1 • רדסטון • תור (אג'ינה • אייבל • אייבלסטאר • בורנר • דלתא • תוראד-אג'ינה • DSV-2 • DSV-2U)‏ • Launcher One • סקאוט  ברית המועצות ספוטניק • לונה • ווסטוק (ווסטוק K • ווסטוק 2 • ווסטוק 2M) • קוסמוס (קוסמוס 2 • קוסמוס 3M) • מולניה • ווסחוד • סויוז (סויוז • סויוז FG • סויוז U) • פרוטון (פרוטון • פרוטון K) • רוקוט • זניט (זניט 2 • זניט-3SL) • דנייפר • ציקלון (ציקלון 2 • ציקלון 3) הרפובליקה העממית של סין פנג באו 1 • צ'אנגג'נג (1 • 2 • 3) •  יפן N-1‏ • N-II‏ • H-I‏ • H-IIB‏ • Mu‏ •  הודו GSLV‏ (Mk I)‏ • צרפת דיאמנט • אריאן (1 • 2 • 3 • 4 • 5) • איראן סאפיר • קוריאה הדרומית נרו 1 |  |
| בפיתוח | ניו גלן • אירטיש • סויוז SPG • סטארשיפ • צ'אנגג'נג 9 • צ'אנגג'נג 12 • טיאנלונג-3 |  |
| פיתוחם בוטל | ארס 1 • ארס 5 • K-1‏ • Sea Dragon‏ • STAR 460 • Stratolaunch |  |
Heart of Gold

| --- | --- |

 סינגל בביצוע ניל יאנג
 מתוך האלבום Harvest
 יצא לאור:  פברואר 1972 (בארצות הברית)
 מקום הקלטה:  באולפן "Quadrafonic Sound" בנאשוויל שבטנסי
 סוגה:  פולק רוק, קאנטרי רוק, רוק קל
 שפה:  אנגלית
 אורך:  3:07
 חברת תקליטים:  רפרייז רקורדס
 כתיבה:  ניל יאנג
 לחן:  ניל יאנג
 הפקה:  אליוט מזר, ניל יאנג
"Heart of Gold" (בעברית: "לב זהב") הוא שיר של הזמר-יוצר הקנדי ניל יאנג. השיר פורסם במקור כסינגל בפברואר 1972, ובהמשך נכלל באלבומו הרביעי של יאנג "Harvest". זהו הסינגל הראשון של יאנג שהגיע למקום הראשון במצעד בילבורד הוא 100 האמריקני.
בשנת 2004 מגזין המוזיקה רולינג סטון דירג את השיר במקום ה-297 ברשימת 500 השירים הגדולים ביותר בכל הזמנים. בשנת 2010 המגזין דירג את השיר במקום ה-303 ברשימה המעודכנת, ובשנת 2021 המגזין דירג את השיר במקום ה-259 ברשימה המעודכנת החדשה.
בשנת 2005 היכל התהילה של הרוקנרול כלל את השיר ברשימת "500 השירים שעיצבו את הרוקנ'רול".
יאנג ציין בעבר שהשיר הזה, וכמו גם שיריו "Harvest" ו-"Out on the Weekend" מאותו האלבום, נוצרו בהשראת אהבתו באותה העת לשחקנית קארי סנודגרס.
גרסאות גיסוי בולטות

להקת בוני אם ביצעה גרסת כיסוי לשיר באלבומם "Nightflight to Venus" שיצא לשווקים בשנת 1978.
גרסת הכיסוי של ווילי נלסון הגיעה למקום ה-44 במצעד שירי הקאנטרי של בילבורד של שנת 1987.
להקת רוקסט ביצעה גרסת כיסוי לשיר ב-MTV Unplugged בשנת 1993.
הזמרת טורי איימוס ביצעה גרסת כיסוי לשיר באלבומה "Strange Little Girls" שיצא לשווקים ב-2001
ג'וני קאש ביצע גרסת כיסוי לשיר יחד עם להקת רד הוט צ'ילי פפרס באלבומו משנת 2003 "Unearthed" שיצא לשווקים לאחר מותו
הזמרת הקנדית דיאנה קראל ביצעה גרסת כיסוי לשיר באלבום האולפן שלה "Wallflower".
הזמר האנגלי פסנג'ר ביצע גרסת כיסוי לשיר שיצא לשווקים באלבומו "Sunday Night Sessions" אשר יצא בשנת 2017 והכיל רק גרסאות כיסוי לשירים ידועים.
מיקומי שיא

|   ‏‏‏  מצעדים ודירוגים (1972)> מדינה |   ‏‏‏  מצעדים ודירוגים (1972)> מצעד |   ‏‏‏  מצעדים ודירוגים (1972)> מיקום שיא |   ‏‏‏  מצעדים ודירוגים (1972)>  |
| --- | --- | --- | --- |
|  אוסטרליה | מצעד הסינגלים האוסטרלי | 14 |  |
|  אירלנד | מצעד הסינגלים האירי | 12 |  |
|  דרום אפריקה | אנטרטיינמנט מוניטורינג אפריקה | 8 |  |
|  הממלכה המאוחדת | מצעד הסינגלים הבריטי | 10 |  |
|  יפן | יפן הוט 100 | 28 |  |
|  נורווגיה | VG-lista | 4 |  |
|  ניו זילנד | המצעד הניו זילנדי הרשמי | 10 |  |
|  צרפת | SNEP | 31 |  |
|  קנדה | קנדה הוט 100 | 1 |  |
הערות שוליים

↑  The 500 Greatest Songs of All Time Rolling Stone. Issue 963, December 9, 2004.
↑  The 500 Greatest Songs of All Time - Neil Young, Heart of Gold. Rolling Stone. 2010.
↑  "Heart of Gold ranked #259 on Rolling Stone 500 Greatest Songs List". Rolling Stone. 15 בספטמבר 2021. נבדק ב-23 בספטמבר 2021. {{cite journal}}:  (עזרה)
↑  Neil Young (1 בפברואר 2022). Neil Young Radio. Sirius XM. {{cite AV media}}:  (עזרה)
↑  Whitburn, Joel (2013). Hot Country Songs 1944–2012. Record Research, Inc. p. 238. ISBN 978-0-89820-203-8.
| --- | --- |
בקרת זהויות :  MusicBrainz work: 022a6d34-edcb-37bc-bd89-5d87f24e2b8a
Another Way to Die

Another Way to Die (בעברית: דרך אחרת למות) הוא סינגל של הזמרים האמריקאים ג'ק וייט ואלישה קיז, שיצא לאור ב-30 בספטמבר 2008. השיר שימש כשיר הנושא של הסרט "קוונטום של נחמה", ה-21 בסדרת סרטי ג'יימס בונד. השיר זכה להצלחה רבה, הגיע למקומות גבוהים במצעדי הפזמונים ברחבי העולם.
כתיבה

במהלך הפקת הסרט "קוונטום של נחמה", חיפשו המפיקים כותב ומבצע לשיר הנושא של הסרט. בין השמות שהועלו היו ליאונה לואיס ואיימי ויינהאוס, אולם בסופו של דבר הוחלט, בפעם הראשונה והאחרונה בסדרת הסרטים, לעשות דואט של אלישה קיז וג'ק וייט. שניהם נמצאו במקרה בטורונטו באותה תקופה. קיז ביקרה בפסטיבל הסרטים הבין-לאומי בטורונטו במטרה לקדם את הסרט "החיים הסודיים של הדבורים" אשר בו שיחקה. וייט קידם סרט תיעודי על גיטרות חשמליות בשם It Might Get Loud.
וייט כתב, הלחין והפיק את השיר, וסיפק לו גיטרה, תופים, פסנתר וקולות רקע, אשר מלווים את קולה של קיז.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 2 |  |
|  אוסטרליה | מצעד הסינגלים האוסטרלי | 29 |  |
|  אירלנד | מצעד הסינגלים האירי | 12 |  |
|  ארצות הברית | בילבורד הוט 100 | 81 |  |
|  גרמניה | GfK – טופ 100 | 8 |  |
|  דנמרק | היטליסטן | 7 |  |
|  הממלכה המאוחדת | מצעד הסינגלים הבריטי | 9 |  |
|  ולוניה | אולטראטופ 40 | 20 |  |
|  יפן | יפן הוט 100 | 39 |  |
|  נורווגיה | VG-lista | 4 |  |
|  סלובקיה | ČNS IFPI | 80 |  |
|  סקוטלנד | מצעד הסינגלים הסקוטי | 4 |  |
|  פורטוגל | מצעד הסינגלים הפורטוגזי | 2 |  |
|  פינלנד | המצעדים הפיניים הרשמיים | 1 |  |
|  פלנדריה | אולטראטופ 50 | 10 |  |
|  צ'כיה | ČNS IFPI | 65 |  |
|  צרפת | SNEP | 98 |  |
|  קנדה | קנדה הוט 100 | 15 |  |
|  שוודיה | סוורייטופליסטן | 4 |  |
Birthday (שיר של הביטלס)

| --- | --- |

 שיר בביצוע הביטלס
 מתוך האלבום The Beatles
 יצא לאור:  22 בנובמבר 1968
 תאריך הקלטה:  18 בספטמבר 1968
 סוגה:  הארד רוק, רוק אנד רול
 שפה:  אנגלית 
 אורך:  2:42
 חברת תקליטים:  אפל רקורדס
 כתיבה:  לנון-מקרטני
 לחן:  ג'ון לנון, פול מקרטני 
 הפקה:  ג'ורג' מרטין
 
"Birthday" (בעברית "יום הולדת") הוא שיר הארד רוק של הביטלס מהאלבום, The Beatles (האלבום הלבן) משנת 1968. השיר נכתב על ידי ג'ון לנון ופול מקרטני יחד, למרות שברובו נוצר על ידי פול, כולל ריף הגיטרה השולט בשיר. כמוכן ניגון הריף מבוצע על ידי פול ולא על ידי ג'ורג' אשר בדרך כלל ניגן גיטרה מובילה. זהו השיר שפותח את הצד השלישי באלבום הויניל (או הפותח את הדיסק השני בגרסת ה-CD). השיר מזכיר את סגנון הרוק הפשוט והשמח המוקדם של הביטלס ברוק אנד רול. אשתו לעתיד של לנון, יוקו אונו, ואשתו של ג'ורג' האריסון, פאטי בויד, עושות קולות ליווי בשיר. ב-1990, מקרטני ביצע את השיר מחדש בהופעה בקריירת הסולו, כצד ב' לסינגל שצד א' הוא גם ביצוע סולו שלו לשיר מתקופת הביטלס, Good Day Sunshine. ב-2010, מקרטני ורינגו סטאר ביצעו את השיר לרגל יום הולדתו ה-70 של סטאר.
ביצוע

פול מקרטני - שירה, גיטרה חשמלית, פסנתר, מחיאות כפיים
ג'ון לנון - שירה, גיטרה חשמלית, זמר ליווי, מחיאות כפיים
ג'ורג' האריסון - גיטרת בס, מחיאות כפיים
רינגו סטאר - תופים, תוף מרים, מחיאות כפיים
יוקו אונו - זמרת ליווי, מחיאות כפיים
פטי האריסון - זמרת ליווי, מחיאות כפיים
מאל אבנס - מחיאות כפיים
Highlights from The Phantom of the Opera

Highlights from The Phantom of the Opera הוא אלבום מחזמר שהולחן והופק על ידי אנדרו לויד ובר והוקלט על ידי צוות השחקנים המקורי של לונדון, מייקל קרופורד, שרה ברייטמן וסטיב ברטון (אנ'). אלבום המחזמר יצא לאור בשנת 1987, בהוצאת חברת התקליטים פולידור רקורדס, כחלק מהמחזמר "פנטום האופרה".
"פנטום האופרה" הוא המחזמר המצליח ביותר בכל הזמנים: רווחיו מוערכים בלמעלה מ-5.6 מיליארד דולר והוא רץ ברציפות למעלה מ-30 שנה (שיא עבור מחזמר).
רקע

אלבום המחזמר, The Phantom of the Opera, שיצא לאור בשנת 1986 היה לאלבום הרשמי של "פנטום האופרה" (1986), המחזמר המצליח ביותר בכל הזמנים. הצלחת הפסקול הייתה חסרת תקדים כאשר הצליח להימכר בלמעלה מ-40 מיליון עותקים ברחבי העולם, דבר שהפך אותו לאלבום המחזמר הנמכר ביותר בכל הזמנים.
שנה לאחר מכן, הוחלט להוציא את, Highlights from The Phantom of the Opera. האלבום כולל שירים שנלקחו מהמחזמר, כדוגמת "The Phantom of the Opera",‏ "The Music of the Night",‏ "All I Ask of You" ו-"Wishing You Were Somehow Here Again". מטרת האלבום המחודש הייתה לכלול את "עיקרי השירים" ("Highlights") שהופיעו במחזמר, תוך ביצוע עריכות מחודשות שלהם. אותם השירים שצוינו קודם לכן, נכללו באלבום בגרסה מחודשת וערוכה שנעשתה על ידי מפיקים ופזמונאים שונים.
Highlights from The Phantom of the Opera שיחזר את הצלחת קודמו ונמכר במיליוני עותקים ברחבי העולם, ביניהם ארבעה מיליון בארצות הברית.
רשימת רצועות

| Highlights from The Phantom of the Opera> מס' | Highlights from The Phantom of the Opera> שם | Highlights from The Phantom of the Opera> משך | Highlights from The Phantom of the Opera>  | Highlights from The Phantom of the Opera>  | Highlights from The Phantom of the Opera>  | Highlights from The Phantom of the Opera>  | Highlights from The Phantom of the Opera>  | Highlights from The Phantom of the Opera>  | Highlights from The Phantom of the Opera>  |
| --- | --- | --- | --- | --- | --- | --- | --- | --- | --- |
| 1. | Overture (גרסה ערוכה)   | 2:07 |  |  |  |  |  |  |  |
| 2. | Think of Me (גרסה ערוכה)   | 3:09 |  |  |  |  |  |  |  |
| 3. | Angel of Music  | 2:14 |  |  |  |  |  |  |  |
| 4. | The Mirror (Angel of Music)  | 2:04 |  |  |  |  |  |  |  |
| 5. | The Phantom of the Opera  | 4:17 |  |  |  |  |  |  |  |
| 6. | The Music of the Night  | 5:17 |  |  |  |  |  |  |  |
| 7. | Prima Donna  | 3:42 |  |  |  |  |  |  |  |
| 8. | All I Ask of You (גרסה ערוכה)   | 4:04 |  |  |  |  |  |  |  |
| 9. | (All I Ask of You (Reprise  | 2:35 |  |  |  |  |  |  |  |
| 10. | Entr'Acte – Act Two – Six Months Later  | 2:40 |  |  |  |  |  |  |  |
| 11. | Masquerade  | 5:27 |  |  |  |  |  |  |  |
| 12. | Wishing You Were Somehow Here Again (גרסה ערוכה)   | 3:05 |  |  |  |  |  |  |  |
| 13. | The Point of No Return  | 6:39 |  |  |  |  |  |  |  |
| 14. | Down Once More / Track Down This Murderer  | 11:50 |  |  |  |  |  |  |  |
| משך כולל: | משך כולל: | 59:16 |  |  |  |  |  |  |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה 4× | 4,000,000 |
| קנדה (Music Canada) | פלטינה 8× | 800,000 |
| שווייץ (IFPI Switzerland) | פלטינה 2× | 100,000 |
1197

שנת 1197 היא השנה ה-97 במאה ה-12. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.